**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2014. szeptember 15-én (hétfőn) 14.00 órakor megtartott ülésén.

**Jelen vannak:** Eged István FIDESZ-KDNP polgármester

Boros Csaba FIDESZ-KDNP alpolgármester

Barta Gábor képviselő

Szántó Árpád képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Tóthné Németh Barbara ép. oszt. vez.

Tankina Péter vállalkozó (TANKINA BAU Kft.)

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert a 7 képviselőből 6 fő jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők ezt egyhangúan elfogadtak.

**NAPIRENDI PONTOK**

1. Az önkormányzat 2014. I. félévi költségvetési beszámoló megtárgyalása.

Előterjesztő: Eged István polgármester

1. Pétervására Város helyi választási bizottság póttagjának megválasztása.

Előterjesztő: Dr. Varga Attila jegyző

1. Pétervására Gördülő Fejlesztési Tervének megtárgyalása.

Előterjesztő: Eged István polgármester

1. A PEVIK Kft-vel megkötendő hulladékkezelési szerződés megtárgyalása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

Az önkormányzat 2014. I. félévi költségvetési beszámoló megtárgyalása.

**Varró Magdolna pénzügyi bizottság elnöke**

Pénzügyi bizottság tárgyalja és javasolja elfogadásra a képviselő-testület felé.

**Eged István FIDESZ-KDNP polgármester**

Félévi beszámoló anyagát mindenki megkapta és tanulmányozhatta.

Kérdezi, hogy van-e valakinek kérdése, kiegészíteni valója?

**Braun József pénzügyi osztályvezető**

Elmondja, hogy előirányzat módosítást kellett végrehajtani, mely átvezetésre kerül a III-IV negyedéves beszámolóval egyidejűleg.

Erről külön határozatot kell hoznia a testületnek.

**Eged István FIDESZ-KDNP polgármester**

Kérdezi, hogy van-e még kérdés, hozzászólás?

Itt több határozatot is kell hoznunk, ezért egyenként fognak szavazni.

Amennyiben nincs kérdés kéri, hogy aki egyetért, az előirányzat módosításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 116/2014. (IX.15.) határozata**

1. Pétervására Város Önkormányzatának Képviselő-testülete (a továbbiakban: Képviselőtestület) 2014. I. félévi költségvetési előirányzat módosítását - mellékelt tartalommal - elfogadja.

2. A Képviselő-testület utasítja a jegyzőt, hogy gondoskodjon az előirányzat változások zárszámadási rendeleten történő átvezetéséről.

Felelős: Eged István polgármester

Dr. Varga Attila jegyző

Határidő: 2015. április 15.

Amennyiben nincs kérdés kéri, hogy aki egyetért, a féléves beszámolóval az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 117/2014. (IX.15.) határozata**

Pétervására Város Önkormányzatának Képviselő-testülete az önkormányzat 2014. I. félévi költségvetési beszámolóját - a mellékelt tartalommal - elfogadja.

Felelős: Eged István polgármester

Dr. Varga Attila jegyző

Határidő: 2015. április 15.

Amennyiben nincs kérdés kéri, hogy aki egyetért, a báziskonyha félévi beszámolójával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 118/2014. (IX.15.) határozata**

Pétervására Város Önkormányzatának Képviselő-testülete a Pétervásárai Báziskonyha 2014. I. félévi költségvetési beszámolóját - a mellékelt tartalommal - elfogadja.

Felelős: Eged István polgármester

Dr. Varga Attila jegyző

Határidő: 2015. április 15.

**2./ Napirend**

Pétervására Város helyi választási bizottság póttagjának megválasztása.

**Dr. Varga Attila jegyző**

Elmondja, hogy a megválasztott személyek közül egy személy esetén összeférhetetlenség merült fel, ezért a HVB egy póttagja kiesett, helyette új tagot kell választani.

Javasolja a képviselő-testületnek, hogy póttagnak Balogh Katalin Pétervására, Árpád út 18. szám alatti lakost fogadják el a mellékelt határozati javaslat szerint.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e valakinek kérdése, kiegészíteni valója?

Amennyiben nincs kérdés kéri, hogy aki egyetért, Balogh Katalin Pétervására, Árpád út 18. szám alatti lakos póttaggá választásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 119/2014. (IX.15.) határozata**

Pétervására Város Önkormányzatának Képviselőtestülete a helyi választási iroda vezetőjének indítványára:

1. Pétervására Helyi Választási Bizottsága póttagjává:

Balogh Katalin Pétervására, Árpád út 18. szám alatti lakost megválasztotta.

2. A Képviselőtestület felhívja a polgármestert, hogy a megválasztott bizottsági tag eskütételéről gondoskodjon.

Felelős: jegyző, polgármester az eskü letételéért

Határidő: azonnal

**3./ Napirend**

Pétervására Gördülő Fejlesztési Tervének megtárgyalása.

**Dr. Varga Attila jegyző**

Tájékoztatás képen elmondja, hogy törvényi előírás a víziközmű-szolgáltatás hosszú távú biztosíthatósága érdekében, 15 éves időtávra szóló gördülő fejlesztési terv készítésének kötelezettsége.

A Gördülő Fejlesztési Terv és ezen belül a Beruházási Terv, és a Felújítási, pótlási terv, valamint azoknak a Magyar Energetikai és Közműszabályozási Hivatal felé történő benyújtása az Ellátásért felelős (önkormányzat) kötelezettsége.

Az ÉRV Zrt. az üzemeltetési tapasztalata, szakmai ismeretei alapján a melléklet szerint tesz javaslatot a biztonságos és megfelelő minőségű közműellátás érdekében szükséges fejlesztések, beruházások megvalósítására.

Kéri a képviselő-testület tagjait, hogy aki a Gördülő Fejlesztési Tervekben (ivóvíz, szennyvíz) foglaltakkal egyetért, az fogadja el a mellékelt határozati javaslat szerint.

**Tóth János képviselő**

Az anyag jó terjedelmes, de a határidő 2029-ig nagyon hosszúnak tartja. Meglátása szerint a csövek nem igen fogják ezt az időtartamot kibírni.

Észrevételezi, hogy az anyagban a 15. oldalon a beruházásoknál 29 db átemelő szerepel, véleménye szerint ez a szám az egész szennyvíz társulás területére vonatkozik nemcsak Pétervásárára.

**Eged István FIDESZ-KDNP polgármester**

Igen, jelezni kell feléjük, hogy pontosítsanak.

**Varró Magdolna képviselő**

Akkor most már megszűnik a bűzhatás?

**Dr. Varga Attila jegyző**

Tájékoztatás képen elmondja, hogy a KEOP pályázat kb. 800 millió forintos. A meglévő hálózat, műtárgyak korszerűsítésére 10 %-ot lehet majd használni.

**Tóth János képviselő**

Az anyag szerint felújítások lesznek. Akkor ez most azt jelenti, hogy megint fel lesz túrva az egész település?

**Eged István FIDESZ-KDNP polgármester**

Ne szaladjunk ennyire előre, ez az anyag egy tervezet.

Kérdezi, hogy ezzel a napirendi ponttal kapcsolatban van-e még valakinek kérdése, véleménye, hozzászólása?

Amennyiben nincs kérdés kéri, hogy aki egyetért, Pétervására Város Gördülő Fejlesztési Tervével az kézfelemeléssel szavazzon, megjegyzi még, hogy itt két határozati javaslatról (víz, szennyvíz) van szó.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 120/2014. (IX.15.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) mint víziközmű ellátásáért felelős – az ÉRV ZRt. által javasolt 15 éves gördülő felújítási és pótlási terv alapján - elfogadja, a település 2015-2029 időszakra vonatkozó Gördülő Fejlesztési Tervét.

2. A Képviselőtestület felhatalmazza Eged István polgármestert, hogy az önkormányzat nevében a Terv benyújtásáról gondoskodjon.

Felelős: polgármester

Határidő: azonnal

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 121/2014. (IX.15.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) (Szennyvíztársulás Gesztora) mint víziközmű ellátásáért felelős – az ÉRV ZRt. által javasolt 15 éves gördülő felújítási és pótlási terv alapján - elfogadja, a település 2015-2029 időszakra vonatkozó Gördülő Fejlesztési Tervét.

2. A Képviselőtestület felhatalmazza Eged István polgármestert, hogy az önkormányzat nevében a Terv benyújtásáról gondoskodjon.

Felelős: polgármester

Határidő: azonnal

**4./ Napirend**

A PEVIK Kft-vel megkötendő hulladékkezelési szerződés megtárgyalása.

**Dr. Varga Attila jegyző**

Egy állásfoglalás szerint elég lett volna a régi nem nonprofit kft.-vel kötött szerződést módosítani, nem kellett volna újat készíteni.

**Eged István FIDESZ-KDNP polgármester**

A kormány tárgyalja a hulladékkezelési törvényt, nem tudja, hogy mi lesz belőle.

**Tóth János képviselő**

A PEVIK nem szolgáltatja már a szennyvizet, a kintlévőséggel mi lesz?

**Eged István FIDESZ-KDNP polgármester**

Ugyan úgy mint a víz, a szennyvíz is kivan adva behajtásra.

**Tóth János képviselő**

Az a véleménye, hogy aki egyedülálló és van komposztáló edénye, illetve szelektíven gyűjti a hulladékot az kapjon a szemétdíjból kedvezményt. Igaz a kieső rész az önkormányzatot terhelné.

Az emberek nem tartják igazságosnak így a szemétszállítási díjat.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e még valakinek kérdése, véleménye, hozzászólása?

Amennyiben nincs kérdés kéri, hogy aki egyetért, PEVIK Nonprofit Kft-vel megkötendő hulladékkezelési szerződéssel az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 122/2014. (IX.15.) határozata**

1. Pétervására Város Önkormányzatának Képviselőtestülete (a továbbiakban: Képviselőtestület) megtárgyalta a PEVIK Közüzemi és Szolgáltató Nonprofit Kft.-vel kötendő közszolgáltatási szerződést és azt a melléklet szerinti tartalommal elfogadja.

2. A Képviselőtestület felhatalmazza a polgármestert a szerződés aláírására.

Felelős: polgármester

Határidő: értelem szerint

**5./ Napirend**

Kérdések, interpellációk.

**Eged István FIDESZ-KDNP polgármester**

Ebben a napirendi pontban több dologban is kell határoznunk.

Rögtön az első dolog, amiről beszélni kell, az a Sály Sándor Pétervására, Budai út 3. szám alatti lakos kérelme. Melyben felkínálja az önkormányzatnak a pétervásárai 190/4. hrsz-ú ingatlanban, 1789 m2 területben lévő 562/838-ad részét. Vételárként 80 Ft/m2 összegre gondolt.

Véleménye szerint csak 60.000.- Ft-ot ér meg az a terület.

**Varró Magdolna képviselő**

Ha megfelelő az ár akkor vegyük meg.

**Tóth János képviselő**

Szükségünk van erre a területre? Ha megvesszük, a füvet is kell rajta vágni.

**Barta Gábor képviselő**

A füvet így is le kell vágni rajta.

**Szántó Árpád képviselő**

Vegyük meg.

**Eged István FIDESZ-KDNP polgármester**

A hagyatéki végzésen lévő összeggel vegyük meg. Értesítsük erről az eladót.

Térjünk vissza rá.

**Eged István FIDESZ-KDNP polgármester**

Csík Sándor levelével folytatnánk az ülést.

A levélben kéri, hogy járuljunk hozzá, hogy a Vár út 20. szám alatti ingatlant eladhassák, melyen tartozása van az önkormányzat felé.

A levél szerint a vevő úgy venné meg az ingatlant, hogy átvállalja a tartozást.

**Varró Magdolna képviselő**

Véleménye szerint ne engedjék el a tartozást.

**Dr. Varga Attila jegyző**

Csak úgy járuljon hozzá az önkormányzat, hogy a vételár előlegként kapott pénzből kifizethetné az önkormányzat felé az ingatlanon lévő tartozást.

**Barta Gábor képviselő**

Ne egyezzünk bele.

**Eged István FIDESZ-KDNP polgármester**

Következő dolog, amiről beszélnünk kell a Bursa Hungarica Felsőoktatási Önkormányzati Ösztöndíjpályázat 2015. évi fordulójához való csatlakozás.

Eddig még minden évben csatlakoztunk ehhez a pályázathoz.

Kérdezi, hogy ezzel a napirendi ponttal kapcsolatban van-e még valakinek kérdése, véleménye, hozzászólása?

Amennyiben nincs kérdés kéri, hogy aki egyetért, a Bursa Hungarica Felsőoktatási Önkormányzati Ösztöndíjpályázathoz való csatlakozással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 123/2014. (IX.15.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy határozott, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2015. évi fordulójához.

2. A Képviselőtestület felhatalmazza Eged István polgármestert, hogy az önkormányzat nevében a csatlakozási nyilatkozatot aláírja.

Felelős: polgármester

Határidő: azonnal

**Eged István FIDESZ-KDNP polgármester**

Áttérünk az Egészségügyi központ pluszköltségeinek tárgyalására.

Tájékoztatás képen elmondja, hogy az Egészségügyi Intézményfenntartó Társulás elfogadta a többletmunka költségeit.

**Varró Magolna képviselő**

Meglepő, hogy ilyen simán elfogadták a pluszmunka összegét.

**Braun József pénzügyi osztályvezető**

Erdőkövesd polgármestere már jelezte, hogy nem igazán akarják kifizetni a rájuk eső részt a pluszmunka költségeiből.

Sérelmezik, hogy az Ő településükön lévő rendelőt nem újították fel.

A lakosok nagy része az itteni rendelőt használja.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e még valakinek kérdése, véleménye, hozzászólása?

Amennyiben nincs kérdés kéri, hogy aki egyetért, az Egészségügyi Központ pluszköltségeinek elfogadásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 124/2014. (IX.15.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) az Egészségügyi Központ munkálatainak (behívó rendszer, ajtócserék, stb.) elvégzéséhez szükséges Pétervására Város Önkormányzatára eső önrészt összesen 2.231.000,-Ft-ot a felhalmozási keret terhére a költségvetésében biztosítja.

2. A Képviselőtestület felhatalmazza Eged István polgármestert, hogy gondoskodjon az összeg átadásáról az Intézményfenntartó Társulás részére.

Felelős: polgármester

Határidő: azonnal

**Eged István FIDESZ-KDNP polgármester**

Az Észak Hevesi 33 Vidékfejlesztési Közhasznú Egyesület levélben azzal a kéréssel kereste meg önkormányzatunkat, hogy kézfizető kezesség vállalását hosszabbítsák meg. Fedezetként pedig ott van a Mogyoróskai erdő rész.

**Barta Gábor képviselő**

Szerinte fogadja el a kérelmet a testület.

**Braun József pénzügyi osztályvezető**

Fedezetként elég a Mogyoróskai erdő?

**Dr. Varga Attila jegyző**

Igen, mert az forgalomképes ingatlan, és megfelelő fedezetet nyújt.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e még valakinek kérdése, véleménye, hozzászólása?

Amennyiben nincs kérdés kéri, hogy aki egyetért, Észak Hevesi 33 Vidékfejlesztési Közhasznú Egyesület kérelmével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 125/2014. (IX.15.) határozata**

1. Pétervására Város Önkormányzat Képviselő-testülete (a továbbiakban: Képviselőtestület), mint az Észak Hevesi 33 Vidékfejlesztési Közhasznú Egyesület tagja az Egyesület működése érdekében készfizető kezességet vállal az Egyesület Eger és Környéke Takarékszövetkezetnél lévő hitelkeretére, összesen 4.000.000,-Ft hitel visszafizetésére.

2. A Képviselőtestület a készfizető kezességvállaláshoz 0,95 %/év kezességvállalási díjat köt ki. A kezességvállalási díjat Pétervására Város Önkormányzat számlájára kell megfizetni, a kezességvállalási szerződés aláírását követő 30 napon belül.

3. A Képviselőtestület fedezetként felajánlja a pétervásárai 442/4 hrsz-ú, erdő megnevezésű ingatlantulajdonát.

3. A Képviselőtestület felhatalmazza az alpolgármestert, hogy a szükséges szerződések aláírására.

Felelős: Boros Csaba alpolgármester

Határidő: értelem szerint

**Eged István FIDESZ-KDNP polgármester**

Továbbiakban tájékoztatja a jelenlévőket, hogy a Mogyoróskai erdőre benyújtott pályázatot az önkormányzatunk megnyerte.

**Varró Magolna képviselő**

Fenntartási, őrzése nem lesz kis költség.

Nagyon oda kell majd figyelni a fa tolvajokra.

**Eged István FIDESZ-KDNP polgármester**

Utolsó eset, hogy ilyet beterjeszt a testület elé. Mindenki megkapta az anyagban Tankina Péter vállalkozó pótszámláját. Ezt a testületnek meg kell beszélnie.

**Tankina Péter vállalkozó**

A mozgáskorlátozott rámpát kétszer kellett megcsinálnia, mert az első nem felelt meg a NORDA-nak.

**Tóth János képviselő**

Sok olyan dolog van benne, amit nem igazán gondoltak át.

**Barta Gábor képviselő**

Pl. az új iroda se lett betervezve.

**Varró Magolna képviselő**

Az igaz, hogy a tervezés katasztrofális. Nem lehet a tervezőt felelősségre vonni?

**Dr. Varga Attila jegyző**

Utána néz a tervezési szerződésben.

**Varró Magolna képviselő**

Olyan tételek vannak itt felsorolva, hogy az felháborító. Miért nem lehetet ezekről időben szólni?

**Tóth János képviselő**

Véleménye szerint a kivitelező is hibás.

65m3 helyett 650 m3 anyag szükséges, a kettő közötti különbség nem csekély.

**Tankina Péter vállalkozó**

Szólt, hogy az nem megfelelő a tervben, de akkor le kellett volna állítani a munkát.

**Eged István FIDESZ-KDNP polgármester**

Az ablakok az alsószinten megcsináltatta, hogy jobban nézzen ki az épület.

**Barta Gábor képviselő**

Sokszor nyújtott segítséget a kivitelező.

**Eged István FIDESZ-KDNP polgármester**

Vannak tételek amik számlázandóak az önkormányzat felé.

**Varró Magolna képviselő**

Ami elkészült azt ki kell fizetni.

**Eged István FIDESZ-KDNP polgármester**

Kérdezi, hogy a kivitelező felé van-e még kérdés?

Amennyiben nincs kérdés kéri, hogy aki egyetért, Tankina Péter vállalkozó pótszámlájának kifizetésével az kézfelemeléssel szavazzon.

A képviselőtestület **5 igen, 1 tartózkodott szavazattal** az alábbi határozatot hozta:

**Pétervására Város Önkormányzat képviselőtestületének 126/2014. (IX.15.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy megrendeli a Tankina-Bau Építőipari Kft.-től a Szántó Vezekényi István Művelődés Házánál (iroda kialakítása, alagsori ablakok cseréje, külső homlokzati világítás, biztonsági rendszerek kiépítése, régi fűtési rendszer, kazán felújítása) felújítási és beruházási munkákat összesen 2.259.843,-Ft+ÁFA, azaz 2.800.000,-Ft értékben.

2. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy megrendeli a Tankina-Bau Építőipari Kft.-től a Szántó Vezekényi István Művelődés Házánál az udvar felújítási munkáit összesen 1.491.339,-Ft+ÁFA, azaz 1.894.000,-Ft értékben.

3. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy megrendeli a Tankina-Bau Építőipari Kft.-től a Központi Orvosi Ügyelet Pétervására, Szabadság tér 28. Szám alatti intézmény környékén (lépcső építése, vízelvezetés, szegőkő beépítése, aszfaltozás) építési munkáit összesen 522.835,-Ft+ÁFA, azaz 664.000,-Ft értékben.

4. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy megrendeli a Tankina-Bau Építőipari Kft.-től a Bocsi Attila Sporttelep Pétervására, Szent Márton út 12. Szám alatti sportpályán (tereprendezés, színpad felújítás) építési munkáit összesen 700.787,-Ft+ÁFA, azaz 890.000,-Ft értékben.

5. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy megrendeli a Tankina-Bau Építőipari Kft.-től a Pétervására, Szabadság téren lévő köztéri szobrok (oroszlánok, világháborús emlékművek) felújítási munkáit összesen 930.709,-Ft+ÁFA, azaz 1.182.000,-Ft értékben.

6. A Képviselőtestület az 1.-5.pontban foglalt költségek önkormányzatra eső összegeit a felhalmozási kerete terhére biztosítja.

7. A Képviselőtestület felhatalmazza a polgármestert a Kft.-vel kötendő szerződések aláírására.

Határidő: értelem szerint

Felelős polgármester

**Eged István FIDESZ-KDNP polgármester**

Van-e valakinek még kérdése, bejelenteni valója?

**Szántó Árpád képviselő**

Nagyon szépen alakult a főtér átadó ünnepsége.

Mindenhonnan csak pozitív visszajelzést hallott. Egy dolog volt, viszont ami okozott egy kis problémát az pedig az Egészségügyi Központ mögötti parkoló megközelítése. Délutánra már szinte mindenhol állt a víz.

**Varró Magolna képviselő**

A posta előtti résznél is egyre nagyobb a teknő.

**Boros Csaba alpolgármester**

A tornacsarnok állapota lassan életveszélyessé válik. Az épület több helyen beázik.

**Eged István FIDESZ-KDNP polgármester**

Levélben kellene jelezni felénk illetve a KLIK felé.

**Barta Gábor képviselő**

Meg kell nézetni szakemberrel.

**Eged István FIDESZ-KDNP polgármester**

Illetve árajánlatot is kell kérni.

**Varró Magolna képviselő**

Az Egészségügyi Központhoz kéri, hogy csináljanak zárható kukatárolót, mivel nemrég loptak el onnan egy szemetest.

**Eged István FIDESZ-KDNP polgármester**

Hátra kell egy rácsos kukatárolót készíteni, oda úgyis bemegy a szemétszállító autó.

Kérdezi, hogy van-e még kérdés, hozzászólás? Amennyiben nincs, megköszöni a jelenlévők munkáját és az ülést bezárja.

**K.m.f.**

**Eged István Dr. Varga Attila**

**polgármester jegyző**